তাহির ১ জানুয়ারি ২০১১ সালে দক্ষিণ আফ্রিকার দলে খেলার যোগ্যতা অর্জন করেন এবং ২০১১ ক্রিকেট বিশ্বকাপ এর জন্য জাতীয় দলে নির্বাচিত হন। যদিও তিনি বিশ্বকাপের পূর্বে ভারতের বিরুদ্ধে ৫ ম্যাচ সিরিজের স্কোয়াডে তার নাম ছিল কিন্তু তখনও তাহিরের অভিষেক ম্যাচ খেলা হয়নি। অধিনায়ক গ্রায়েম স্মিথ না খেলার সুযোগ না দেওয়ার কারণ ব্যাখা করে বলেন "তাহির এমন একজন ব্যক্তি যাকে আমরা উৎফুল্ল দেখতে চাই এবং আমরা তাকে খুব বেশি মানুষকে দেখাতে সুযোগ দিতে চাইনা।"
অবশেষে ইমরান তাহির ভারতের দিল্লীর ফিরোজ শাহ কোটলা স্টেডিয়ামে ২৪ ফেব্রুয়ারি ২০১১ সালে ওয়েস্ট ইন্ডিজের বিরুদ্ধ তার অভিষেক হয়। তিনি তার অভিষেক খেলায় ১০ ওভারে ৪১ রান দিয়ে ৪ উইকেট লাভ করেন।
২০১২ সালের নভেম্বরে অস্ট্রেলিয়ার বিরুদ্ধে ২য় টেস্টে ৩৭ ওভার বল করে কোন না পেয়ে ২৬০ রান দেন যেটি টেস্ট ম্যাচের ইতিহাসে সবচেয়ে খারাপ বোলিং পরিসংখ্যান। উক্ত টেস্ট ম্যাচের পরে তাকে বাদ দেওয়া হয় এবং তার জায়গায় দলে স্থালাভিসিক্ত হন রবিন পিটারসেন। 
অক্টোবর ২০১৩ সালে পাকিস্তানী বংশোদ্ভুত তাহির একটি বড় প্রত্যাবর্তনের মাধ্যমে নিজেকে তুলে ধরেন তিনি এক ইনিংসে ৫ উইকেট নেন এবং পাকিস্তান এর বিরুদ্ধে জয়ের জন্য দক্ষিণ আফ্রিকাকে সাহায্য করেন। উক্ত দুবাই টেস্টে পাকিস্তান এক ইনিংস ও ৯২ রানে পরাজিত হয়, সুতরাং সিরিজ ১-১ সমতা আসে। তাহির উক্ত ম্যাচে ৮ উইকেট গ্রহণ করেন।

ব্যক্তিগত জীবন
টুয়েন্টি২০ আন্তর্জাতিক
আন্তর্জাতিক জীবনী
একদিনের আন্তর্জাতিক